อยากถามคุณค่ะว่าเดือน ม.ก.ประมาณวันที่12-13-14 ม.ค.ที่ผ่านมาดิฉันได้มีประจำเดือนปกติ วิธีคุมกำเนิดแบบฉีด1เดือน วันนัดฉีดยาคุมวันที่19 ม.ค. แต่ไม่ว่างไปเลยได้ไปฉีดวันที่22 ม.ค. แทน แล้วก็นัดฉีดอีก 19 ก.พ. อันนี้ก็มาฉีดตามนัดค่ะแต่ประจำเดือนยังไม่มาเลยค่ะจนวันนี้ 23 ก.พ. แล้ว ปวดหน่วงๆนะค่ะ ไม่สบายท้องมีเวียนหัวร่วมเล็กน้อยค่ะท้องอืดเหมือนลมดันอาการข้างต้นนี่มีผลเสี่ยงต่อมดลูกรึป่าวค่ะกังวนมากเลยค่ะ
สวัสดีค่ะ หากกำหนดนัดฉีดยาคุมกำเนิดคือ 19 ม.ค. แต่ไม่ได้ไปฉีด และได้ไปฉีดในวันที่ 22 ม.ค.แทน ซึ่งหากเป็นยาฉีดคุมกำเนิดชนิดที่ฉีดทุก 1 เดือน หากเลย 32 วันนับจากเข็มก่อนที่ได้ฉีดไป ฤทธิ์ในการป้องกันการตั้งครรภ์ก็จะหมดลง ดังนั้น หากมีเพศสัมพันธ์ในช่วงสัปดาห์แรกที่ได้เริ่มฉีดยาเข็มใหม่ไป ก็จะมีโอกาสตั้งครรภ์ได้ เพราะจริงๆ แล้ว ต้องรอยาให้ยาฉีดเริ่มออกฤทธิ์ใหม่ก่อนประมาณ 7 วันจึงจะมีเพศสัมพันธ์ได้ค่ะดังนั้น เมื่อได้ฉีดยาคุมไปแล้วในวันที่ 22 ม.ค. และในช่วงก่อนวันที่ 19 ก.พ. ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจพบ อาการปวดหน่วงท้อง เวียนหัว ท้องอืด ก็จะเป็นอาการของการตั้งครรภ์ได้ แต่หากตรวจไม่พบ การที่ประจำเดือนไม่มา ก็อาจเป็นผลของยาฉีดคุมกำเนิด ที่ไปทำให้เยื่อบุโพรงมดลูกฝ่อบางลงได้ ส่วนอาการต่างๆ ก็อาจเกิดจากสาเหตุอื่นๆ ได้ เช่น การมีท้องผูก มีความเครียด พักผ่อนไม่เพียงพอ เป็นต้น